rejauldu/bengali-wikipedia huggingface dataset:
টোঙ্গা জাতীয় অনূর্ধ্ব-২০ ফুটবল দল (; যা টোঙ্গা অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে টোঙ্গার প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম টোঙ্গার ফুটবলের সর্বোচ্চ নিয়ন্ত্রক সংস্থা টোঙ্গা ফুটবল অ্যাসোসিয়েশন দ্বারা নিয়ন্ত্রিত হয়। ১৯৯৮ সালের ১৫ই আগস্ট তারিখে, টোঙ্গা অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; সামোয়ার আপিয়ায় অনুষ্ঠিত সামোয়া অনূর্ধ্ব-২০ দলের বিরুদ্ধে উক্ত ম্যাচে তারা ০–১ গোলের ব্যবধানে পরাজিত হয়েছিল।  ১,৫০০ ধারণক্ষমতাবিশিষ্ট লটো-টোঙ্গা সোকা সেন্টারে টিমি ফাকাফোমুয়া নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় টোঙ্গার রাজধানী নুকু'আলোফায় অবস্থিত। বর্তমানে এই দলের ম্যানেজারের দায়িত্ব পালন করছেন টোঙ্গানি সাবেক ফুটবল খেলোয়াড় সোয়ান মাইলাঙ্গি এবং অধিনায়কের দায়িত্ব পালন করছেন ভেইটোঙ্গোর রক্ষণভাগের খেলোয়াড় সিয়ন তু'ইফাঙ্গালোকা।  টোঙ্গা অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, ওএফসি অনূর্ধ্ব-২০ চ্যাম্পিয়নশিপে টোঙ্গা অনূর্ধ্ব-২০ এপর্যন্ত ৬ বার অংশগ্রহণ করেছে, যার মধ্যে সেরা সাফল্য হচ্ছে ২০১৮ ওএফসি অনূর্ধ্ব-২০ চ্যাম্পিয়নশিপের গ্রুপ পর্বে অংশগ্রহণ করা।  সিয়ন তু'ইফাঙ্গালোকা, টেভিটা ভাকাটাপু, ভাই লুটু, হেমালোটো পলোভিলি এবং আতুনাইসা নামোয়ার মতো খেলোয়াড়গণ টোঙ্গা অনূর্ধ্ব-২০ দলের জার্সি গায়ে মাঠ কাঁপিয়েছেন।  প্রতিযোগিতামূলক তথ্য ফিফা অনূর্ধ্ব-২০ বিশ্বকাপ  ফিফা অনূর্ধ্ব-২০ বিশ্বকাপ  সাল  পর্ব  অবস্থান  ম্যাচ  জয়    হার      ১৯৭৭  প্রতিষ্ঠিত হয়নি  ১৯৭৯   ১৯৮১   ১৯৮৩   ১৯৮৫   ১৯৮৭   ১৯৮৯   ১৯৯১   ১৯৯৩   ১৯৯৫   ১৯৯৭   ১৯৯৯   ২০০১   ২০০৩   ২০০৫   ২০০৭   ২০০৯   ২০১১   ২০১৩   ২০১৫   ২০১৭   ২০১৯   ২০২১  কোভিড-১৯ মহামারীর কারণে বাতিল  ২০২৩  অনির্ধারিত  মোট   ০/২২    তথ্যসূত্র  বহিঃসংযোগ     ফিফা-এ টোঙ্গা জাতীয় অনূর্ধ্ব-২০ ফুটবল দল   ওএফসি-এ টোঙ্গা জাতীয় অনূর্ধ্ব-২০ ফুটবল দল   অনূর্ধ্ব-২০ ফুটবল বিষয়শ্রেণী:ওশেনিয়ার জাতীয় অনূর্ধ্ব-২০ ফুটবল দল অনূর্ধ্ব-২০
__NOTOC__ ১৬১০ গ্রেগরীয় বর্ষপঞ্জির একটি সাধারণ বছর।   ঘটনাবলী    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর    বড়িশার কাছারিবাড়ির পাশে একটি আটচালা তৈরি করে প্রতি বছর দুর্গার শরৎকালীন প্রচলন করেন সাবর্ণ চৌধুরীদের আদিপুরুষ রায় মজুমদার লক্ষ্মীকান্ত চৌধুরী । সপরিবার দুর্গা, অর্থাৎ লক্ষ্মী, সরস্বতী, কার্তিক, গণেশসহ, এইটিই সুবে বাংলার প্রথম শরৎকালীন পূজা । এই পারিবারিক পূজাটিতে কার্তিক প্রথম আবির্ভূত হলেন বাঙালি জমিদাররুপে । তার পূর্বে কার্তিক পূজিত হতেন বর্ম পরা যুদগধের দেবতারূপে, সম্রাট সমুদ্রগুপ্তের আদলে ।   জন্ম    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর    মৃত্যু    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর   বিষয়শ্রেণী:১৬১০
ডেভিড ব্যাসিল হান্ট (; জন্ম:(?) ১৯৩৪ - মৃত্যু: ২২ ফেব্রুয়ারি, ১৯৮৫) ছিলেন একজন ব্রিটিশ পক্ষীবিদ যিনি মূলত সিলি দ্বীপপুঞ্জের জীববৈচিত্র্য নিয়ে কাজ করেছেন। বাঘের আক্রমণে তার মৃত্যু হয়। বহু বছর পর তিনিই ছিলেন এ ধরনের ঘটনায় মৃত্যুবরণ করা প্রথম ইউরোপীয়।Flumm, D. S. "Obituary". In Rogers, M. J. (ed.) (1985) Isles of Scilly Bird Report 1984. Cornwall Bird Watching and Preservation Society.  ইয়েম নদীর মোহনায় তার শৈশব কাটে। নরফোকের গ্রেশামস স্কুলে তিনি পড়াশোনা করেন। ১৯৫৪ সালে তিনি চিত্রকলা বিষয়ে পড়াশোনা করেন। পরে তিনি জার্মানিতে একজন জ্যাজ শিল্পী হিসেবে কাজ পান। ইংল্যান্ডে ফিরে এসে তিনি উদ্যানতত্ত্ব সম্পর্কে জ্ঞান অর্জন করেন ও সিলি'র একটি হোটেলে মালি হিসেবে কাজ পেয়ে যান। বহু বছর তিনি সিলিতে অবস্থান করেন এবং আন্তর্জাতিক পাখি পর্যবেক্ষকদের গাইড হিসেবে কাজ করেন।  ১৯৮৫ সালে ভারতের উত্তরখণ্ডে জিম করবেট জাতীয় উদ্যানে পাখি পর্যবেক্ষণের সময় এক বাঘের আক্রমণে তার মৃত্যু হয়। এ ঘটনার পর থেকে উদ্যানটির দর্শনার্থীরা নির্দিষ্ট ব্যবস্থা গ্রহণ করা ছাড়া ভ্রমণ বা চলাফেরা করতে পারে না। একই বছর তার আত্মজীবনী কনফেশন অফ আ সিলি বার্ডম্যান প্রকাশিত হয়।   তথ্যসূত্র    গ্রন্থপঞ্জি       বিষয়শ্রেণী:১৯৩৪-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:পক্ষিবিজ্ঞানী  বিষয়শ্রেণী:ইংরেজ পক্ষিবিজ্ঞানী
রিপোর্টার টিভি ভারতে মালয়ালম ভাষার একটি সংবাদভিত্তিক টিভি চ্যানেল।  ইতিহাস চ্যানেলটি ২০১১ সালের ১৩ মে যাত্রা শুরু করে। চ্যানেলটি দক্ষিণ ভারতের প্রথম সংবাদভিত্তিক এইচডি চ্যানেল। চ্যানেলটির আন্তর্জাতিক অফিস দুবাই মিডিয়া সিটিতে অবস্থিত।  মালিকানা চ্যানেলটি কোচিভিত্তিক ইন্দো এশিয়ান নিউজ চ্যানেল প্রাইভেট লিমিটেডের মালিকানাধীন।  তথ্যসূত্র  বিষয়শ্রেণী:২০১১-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:টেলিভিশন স্টেশন বিষয়শ্রেণী:২০১১-এ কেরলে প্রতিষ্ঠিত বিষয়শ্রেণী:মালয়ালম ভাষার টেলিভিশন চ্যানেল
জাপানের ওসাকার একটি স্টেডিয়াম। Iএটি ক্লাব সেরেজো ওসাকার হোম গ্রাউন্ড। স্টেডিয়ামের ধারণক্ষমতা ৪৭,০০০।   ইতিহাস  ১৯৬৪ সালে যখন নাগাই স্টেডিয়াম প্রাথমিকভাবে খোলা হয়েছিল, তখন এর ধারণক্ষমতা ছিল ২৩,০০০, এবং এর উদ্বোধনী ইভেন্টটি ১৯৬৪ গ্রীষ্মকালীন অলিম্পিকের সময় একটি ফুটবল ম্যাচ ছিল। ১৯৯৬ সালে জাপানের ৫২তম জাতীয় ক্রীড়া উৎসবের জন্য স্টেডিয়ামের আসন ক্ষমতা ৫০,০০০-এ প্রসারিত করা হয়েছিল।  স্টেডিয়ামটি ২০০২ ফিফা বিশ্বকাপে তিনটি ম্যাচের আয়োজন করেছিল। তারিখ দল #১ ফলাফল দল #১পর্ব ১২ জুন ২০০২ ০-০ গ্রুপ এফ ১৪ জুন ২০০২ ০-২ গ্রুপ এইচ ২২ জুন ২০০২ ০-১ ( সা. ডে ) কোয়ার্টার ফাইনাল নাগাই স্টেডিয়াম অ্যাথলেটিক প্রতিযোগিতার জন্য বহুবার ব্যবহৃত হয়েছে; এখানে ২০০১ ইস্ট এশিয়ান গেমস এবং ২০০৭ বিশ্ব অ্যাথলেটিক্স চ্যাম্পিয়নশিপে অ্যাথলেটিক্সের আয়োজন করা হয়েছিল। একে বার্ষিক ওসাকা গ্র্যান্ড প্রিক্স অ্যাথলেটিকস সভার স্থান যা ১৯৯৬ থেকে ২০১০ এবং আবার ২০১৮ সাল থেকে প্রতি মে মাসে অনুষ্ঠিত হয়। এছাড়াও, স্টেডিয়ামটি ওসাকা ইন্টারন্যাশনাল লেডিস ম্যারাথনের সূচনা এবং সমাপ্তি পয়েন্ট, যা প্রতি বছর জানুয়ারির শেষের দিকে-ফেব্রুয়ারির শুরুতে অনুষ্ঠিত হয়।Nakamura, Ken (2001-05-25). Day One of the East Asian Games. IAAF. Retrieved on 2010-02-28.   এক্সেস    রেল ট্রানজিট    জেআর-পশ্চিম হানওয়া লাইনে সুরুগাওকা স্টেশন থেকে পায়ে ৩ মিনিট সময় লাগে।  জেআর-ওয়েস্ট হানওয়া লাইন এবং ওসাকা মিউনিসিপ্যাল সাবওয়ে মিডোসুজি লাইনের নাগাই স্টেশন থেকে পায়ে হেঁটে ৫ মিনিট সময় লাগে।  কিন্টেতসু মিনামি ওসাকা লাইনের হরিনাকানো স্টেশন থেকে পায়ে হেঁটে ২০ মিনিট সময় লাগে।   ওসাকা সিটি বাস    সাবওয়ে নাগাই  রুট ৪: সাবওয়ে সুমিনোকোয়েন – সাবওয়ে নাগাই – ডেটো বাস টার্মিনাল  রুট ২৪: সুমিয়োশি শাকো-মাই – সাবওয়ে নাগাই – মিনামি-নাগাই  রুট ৪০: সুমিয়োশি শাকো-মাই – সাবওয়ে নাগাই – ডেটো বাস টার্মিনাল   নাগাইকোয়েন-কিটাগুচি  রুট ৫৪এ: সুমিয়োসি শাক-মাএ → সাবওয়ে অবিক → টাকায় ডানচি-মাএ → নাগাইকেন-কিতাগুচি → সাবওয়ে নিশিটানাবে → ফুড়িতসু সোগো-ইর্য়-সেন্টার (জেনারেল মেডিকেল সেন্টার) → সুমিয়োসি শাক-মাএ  রুট ৫৪বি: সুমিয়োসি শাক-মাএ → ফুড়িতসু সোগো-ইর্য়-সেন্টার (জেনারেল মেডিকেল সেন্টার) → সাবওয়ে নিশিটানাবে → নাগাইকেন-কিতাগুচি → টাকায় ডানচি-মাএ → সাবওয়ে অবিক → Sumiyoshi Shako-mae   আরও দেখুন    নাগাই এইড স্টেডিয়াম  নাগাই বল গল ফিল্ড   তথ্যসূত্র    FIFA.com 1964 Summer Olympics JPN-YUG results from the stadium. - accessed 14 August 2010.   বহিঃসংযোগ    অফিসিয়াল সাইট   বিষয়শ্রেণী:সেরেসো ওসাকা বিষয়শ্রেণী:অলিম্পিক ফুটবল মাঠ বিষয়শ্রেণী:জাপানের ফুটবল মাঠ বিষয়শ্রেণী:জাপানের ২০০২ ফিফা বিশ্বকাপ স্টেডিয়াম বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে
একতা বিস্ত হলেন একজন ভারতীয় মহিলা ক্রিকেটার। তিনি বা-হাতি ব্যাটসম্যান এবং বা-হাতি ধীরগতির অর্থডক্স বোলার হিসেবে ভারতীয় দলে ভূমিকা রাখছেন। তিনি ভারতের উত্তরাখণ্ড রাজ্যের থেকে প্রথম আন্তর্জাতিক নারী ক্রিকেটার।   প্রাথমিক জীবন  বিস্ত ১৯৮৬ সালের ৮ ফেব্রুয়ারি আলমোড়ায় জন্মগ্রহণ করেন।   খেলোয়াড়ী জীবন   একদিনের আন্তর্জাতিক ক্রিকেট  ২০১১ সালের ২ জূলাই অস্ট্রেলিয়ার বিরুদ্ধে ওডিআই ক্রিকেটে অভিষেক হয়।   তথ্যসূত্র    বহিঃসংযোগ       বিষয়শ্রেণী:১৯৮৬-এ জন্ম বিষয়শ্রেণী:উত্তরপ্রদেশের নারী ক্রিকেটার বিষয়শ্রেণী:উত্তরাখণ্ডের ক্রিকেটার বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:নারী টুয়েন্টি২০ আন্তর্জাতিকে হ্যাট্রিক লাভকারী বিষয়শ্রেণী:রেলওয়েজের নারী ক্রিকেটার বিষয়শ্রেণী:ভারতের নারী টেস্ট ক্রিকেটার
ইউনেস্কো বিশ্ব ঐতিহ্য কমিটির সদস্য |- !  style="text-align:center; background:#e9e9e9; vertical-align:top;"|সদস্য রাষ্ট্রhttp://whc.unesco.org/en/sessions/36COM/ !  style="background:#e9e9e9; text-align:center;"|প্রতিনিধি !  style="background:#e9e9e9; text-align:center;"|মন্তব্য |- | | | |- | | | |- | | | |- | | | |- | | | |- | | |ভাইস-চেয়ারপারসন |- | | | |- | | | |- | | | |- | | | |- | | |ভাইস-চেয়ারপারসন |- | | | |- | |Beatriz Hernández Narváez  |Rapporteur/|ভাইস-চেয়ারপারসন |- | | | |- | |Mitrofanova Eleonora  |চেয়ারপারসন |- | | | |- | | | |- | | |ভাইস-চেয়ারপারসন |- | | | |- | | | |- | | | |- | | |ভাইস-চেয়ারপারসন |- style="background:#e9e9e9;"  | মোট | ২১ |  |}References
দ্য এডুকেশোনাল রিভিউ (বাংলা অর্থ: শিক্ষাগত পর্যালোচনা) হলো ১৮৯১ সালে নিকোলাস মারে বাটলার দ্বারা শিক্ষার বৈজ্ঞানিক অধ্যয়নের প্রচারের জন্য প্রতিষ্ঠিত একটি সাময়িকী।Rosenthal, Michael (2006). Nicholas Miraculous: The Amazing Career of the Redoubtable Dr. Nicholas Murray Butler. New York: Farrar, Straus, and Giroux. p. 96.  এটি হেনরি হল্ট দ্বারা প্রকাশিত হয় এবং ১৮৯১ থেকে ১৯১৯ সাল পর্যন্ত বাটলার দ্বারা সম্পাদিত হয়, তারপর ১৯২৪ সাল পর্যন্ত ফ্রাঙ্ক পিয়েরেপন্ট গ্রেভস এবং উইলিয়াম ম্যাকঅ্যান্ড্রু দ্বারা সম্পাদিত হয়। সহকারী সম্পাদকদের মধ্যে ছিলেন উইলিয়াম ম্যাক্সওয়েল, আর্ল এইচ. কুক, এবং অ্যাডিসন বি. পোল্যান্ড।McInerny, P. M. (2007). "Nicholas Murray Butler, James McKeen Cattell, and the Educational Review: Footnote to a Famous Feud". Perspectives on The History of Higher Education. Routledge. 26: 129-146.   ১৯০০ সাল নাগাদ, এডুকেশনাল রিভিউ বিশ্বের অন্যতম সেরা শিক্ষামূলক সাময়িকী হিসেবে খ্যাতি অর্জন করেছিল। জার্নালটি ১৯১৯ সাল নাগাদ প্রায় প্রতিটি প্রধান গ্রন্থাগারে পাওয়া যায়। জার্নালটির শেষ সংখ্যাটি ১৯২৮ সালে প্রকাশিত হয়েছিল, তারপরে এটি মনোবিজ্ঞানী জেমস ম্যাককিন ক্যাটেল দ্বারা নেওয়া হয়েছিল এবং সাময়িকী স্কুল এবং সোসাইটিতে একত্রিত করা হয়েছিল।   তথ্যসূত্র   বিষয়শ্রেণী:১৮৯১-এ প্রতিষ্ঠিত প্রকাশনা
মার্ক অ্যান্ড্রু উড (; জন্ম: ১১ জানুয়ারি, ১৯৯০) নর্দাম্বারল্যান্ডের অ্যাশিংটনে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। ডানহাতি ব্যাটসম্যান হিসেবে মার্ক উড ঘরোয়া ক্রিকেটে নর্দাম্বারল্যান্ড ও ডারহাম ক্রিকেট দলে খেলে থাকেন। পাশাপাশি ডানহাতে ফাস্ট বোলিংয়ে পারদর্শী তিনি।   কাউন্টি ক্রিকেট  এমসিসিএ নকআউট ট্রফি প্রতিযোগিতায় ২০০৮ সালে কাউন্টি ক্রিকেটে নর্দাম্বারল্যান্ড দলের পক্ষে নরফোকের বিপক্ষে তার অভিষেক ঘটে। ২০০৮ থেকে ২০১০ মেয়াদে মাইনর কাউন্টিজ চ্যাম্পিয়নশীপ ও এমসিসিএ মাইনর কাউন্টিজ চ্যাম্পিয়নশীপ ক্রিকেটে তিনবার নর্দাম্বারল্যান্ডের পক্ষে খেলেছেন। ২০১১ মৌসুমে ডারহাম এমসিসিইউ দলের বিপক্ষে ডারহামের পক্ষে প্রথম-শ্রেণীর ক্রিকেটে অভিষেক ঘটে তার। ২০১১ সালের ক্লাইডেসডেল ব্যাংক ৪০ প্রতিযোগিতায় নর্দাম্পটনশায়ার দলের বিপক্ষে লিস্ট এ ক্রিকেটে অভিষিক্ত হন তিনি। এরপর শ্রীলঙ্কা এ দলের বিপক্ষে অংশগ্রহণসহ ক্লাইডেসডেল ব্যাংক ৪০ প্রতিযোগিতায় স্কটল্যান্ডের বিপক্ষে অংশ নেন তিনি। ২০১৪ সালে শ্রীলঙ্কা সফরে ইংল্যান্ড লায়ন্স দলের অন্যতম সদস্য ছিলেন তিনি।   খেলোয়াড়ী জীবন  মার্চ, ২০১৫ তারিখে ওয়েস্ট ইন্ডিজে সফরে ইংল্যান্ডের টেস্ট দলের সদস্যরূপে তাকেও অন্তর্ভুক্ত করা হয়। কিন্তু সিরিজের কোন খেলায় অংশগ্রহণের সৌভাগ্য ঘটেনি তার। ৮ মে, ২০১৫ তারিখে আয়ারল্যান্ডের বিপক্ষে তার ওডিআই অভিষেক ঘটে। বৃষ্টিবিঘ্নিত ঐ খেলায় তিনি অংশ নিতে পেরেছিলেন।  একই মাসে সফরকারী নিউজিল্যান্ডের বিপক্ষে টেস্ট অভিষেক ঘটে তার। নিউজিল্যান্ডের প্রথম ইনিংসে ৩/৯৩ লাভ করেন। এরপর দ্বিতীয় ইনিংসে ১/৪৭ পান। ঐ টেস্টে তার দল ১২৪ রানে জয় পায়। দ্বিতীয় টেস্টে ২/৬২ ও ১৯ রান ও দ্বিতীয় ইনিংসে ৩/৯৭ লাভ করলেও দল ১৯৯ রানে হেরে যায়। ২৩ জুন, ২০১৫ তারিখে একই দলের বিপক্ষে টুয়েন্টি২০ আন্তর্জাতিকে অভিষিক্ত হন তিনি।   তথ্যসূত্র    আরও দেখুন   অ্যাডাম লিথ  ইংল্যান্ড ক্রিকেট দল  ২০১৬-১৭ ইংল্যান্ড ক্রিকেট দলের বাংলাদেশ সফর   বহিঃসংযোগ       বিষয়শ্রেণী:ইংরেজ ক্রিকেটার বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:নর্দাম্বারল্যান্ডের ক্রিকেটার বিষয়শ্রেণী:ডারহামের ক্রিকেটার বিষয়শ্রেণী:অ্যাশিংটনের ব্যক্তি বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:২০২৩ ক্রিকেট বিশ্বকাপের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:লখনউ সুপার জায়ান্টসের ক্রিকেটার
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ --আফতাব (আলাপ) ১৬:৩৪, ২৩ মার্চ ২০১৫ (ইউটিসি) কোকিলা পাবর স্মৃতিসৌধ   – (অপসারণের প্রস্তাবনা দেখুনলগ দেখুন) () copyright Armin Siddiky Romin (আলাপ) ১০:৫১, ১৮ মার্চ ২০১৫ (ইউটিসি)   : তথ্যসূত্ৰ বিহীন ছোট নিবন্ধ। বাংলাদেশে এরকম বহু স্মৃতিসৌধ আছে। একান্ত প্ৰয়োজনীয় হলে সংশ্লিষ্ট জেলা বা উপজেলায় একটা অনুচ্ছেদ যোগ করা যেতে পারে। Kishorsopnoneel (আলাপ) ১০:১১, ২১ মার্চ ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
নারাং বাতাসি(বৈজ্ঞানিক নাম: Lasippa viraja (Moore))  যার মূল শরীর এবং ডানা দুটি কালো এবং হলুদ বর্ণের ডোরা কাটা। এরা নিমফ্যালিডি পরিবার এবং লিমেনিটিডিনি উপগোত্রের সদস্য।  আকার   নারাং বাতাসি এর প্রসারিত অবস্থায় ডানার আকার ৫৫-৭৫মিলিমিটার দৈর্ঘ্যের হয়।  উপপ্রজাতি  ভারতে প্রাপ্ত নারাং বাতাসি এর উপপ্রজাতিসমূহ হল-   Lasippa viraja viraja Moore, 1872 – Bengal Yellowjack Sailer  Lasippa viraja kanara Evans, 1924 – Sahyadri Yellowjack Sailer  Lasippa viraja nar de Nicéville, 1891 – Andaman Yellowjack Sailer   বিস্তার  এই প্রজাতি ভারত এর পশ্চিমঘাট পর্বতমালা, উড়িষ্যা এর বিভিন্ন অঞ্চলে দেখা যায়।  বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিপৃষ্ঠ  স্ত্রী এবং পুরুষ উভয় নমুনারই ডানার উপরিতল কালো এবং কমলা হলুদ বন্ধনী এবং পটি যুক্ত।  সামনের ডানায় ডিসকোইডাল বন্ধনীটি গোড়ার দিকে সরু থেকে ক্রমশ চওড়া হয়েছে। এই বন্ধনীটি দীর্ঘ, নিম্নাভিমুখী হয়ে ৪ নং শিরার সামান্য নীচ অবধি বিস্তৃত। এপিকাল অর্ধের ভিতরের দিকে এবং ডিসকোইডাল বন্ধনীটির শেষ ভাগের সামান্য পরেই একটি চওড়া ছোট কিছুটা মুগুরের ন্যায় আকৃতি বিশিষ্ট বন্ধনী কোস্টার তৃতীয় ভাগ থেকে উতপন্ন হয়ে ৫নং শিরার নিচ অবধি টার্মেন অভিমুখে বিস্তৃত। অপর একটি ছোট চওড়া তীর্যক বন্ধনী ডরসামের মধ্যভাগ থেকে উতপন্ন হয়ে ঢালু হয়ে ৩নং শিরার খানিক উপর পর্যন্ত টার্মেন অভিমুখে বিস্তৃত হয়ে থাকে। একটি সরু ইষদ কমলা হলুদ সাবটার্মিনাল রেখা চোখে পড়ে। শিরাগুলি কালো অংশে অস্পষ্ট এবং কমলা হলুদ অংশে আবছাভাবে প্রতীয়মান।  পিছনের ডানায় তীর্যক খুব চওড়া, কিছুটা ফ্যাকাসে হলুদ একটি সাববেসাল বন্ধনী বিদ্যমান।পোস্টডিসকাল অংশে একটি অপেক্ষাকৃত কম চওড়া তীর্যক বন্ধনী সামান্য বক্রভাবে কোস্টার দিকে উঠে গেছে, যদিও কোস্টা অবধি বিস্তৃত নয়। সাবটার্মিনাল রেখাটি ভিষন অস্পষ্ট এবং ফ্যাকাশে কমলা-হলুদ বর্নের।  ডানার নিম্নপৃষ্ঠর নিম্নতলের রঙ ধূসর কালচে বাদামী এবং বন্ধনী এবং দাগগুলি উপরিপৃষ্ঠেরই ন্যায়, তবে অনেকটাই আবছা অথবা অস্পষ্টভাবে বিন্যস্থ। সামনের ডানায় দুটি সরু সাবটার্মিনাল রেখা বিদ্যমান যাদের মধ্যে বাইরের দিকের রেখাটি অস্পষ্ট।পিছনের ডানার বেস অংশে অথবা গোড়ার দিকে কোস্টার রঙ হলদেটে, ডিসকাল এবং সাবটার্মিনাল অংশে সরু ফ্যাকাসে বর্নের দুটি বন্ধনী বর্তমান। উভয় ডানার নিম্নপৃষ্ঠের বন্ধনীগুলির রঙ ধূসর কমলা হলুদ এবং তাতে হালকা বেগুনী ছোঁয়া। শুংগ, মাথা, বক্ষ এবং উদর উপরিপৃষ্ঠ কালো। নিম্নতলে পাল্পি, বক্ষ এবং উদর ধূসর ছাইরংগের। উদরের নিম্নতলে সামান্য কমলা হলুদের ছোঁয়াও চোখে পড়ে।  এই প্রজাতির পুরুষ এবং স্ত্রী নমুনাতে এবং আর্দ্র ঋতুরূপ এবং শুষ্কঋতুরূপে পার্থক্য খুবই সামান্য ।   চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৭২-এ বর্ণিত প্রজাপতি বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
কার্পাকা বিনায়ক মন্দির বা পিল্লাইয়ারপট্টি পিল্লাইয়ার মন্দির হল ৭ম শতাব্দীর পাথর কাটা গুহা মন্দির । এটি ভারতের তামিলনাড়ুর শিবগঙ্গা জেলার তিরুপাথুর তালুকের পিল্লায়ারপট্টি গ্রামে অবস্থিত ।P.K. Nambiar and K.C. Narayana Kurup (1961), Temples of Madras State, Census of India Volume IX, Part XI-D (vi), Government of India, pp. 196–198  মন্দিরটি কার্পাকা বিনয়করকে (গণেশ) উৎসর্গ করা হয়েছে। গুহা মন্দিরে, গণেশ, শিব লিঙ্গ এবং আরেকটি খোদাই করা পাথরের মূর্তি রয়েছে যা বিভিন্নভাবে অর্ধনারীশ্বর বা হরিহর বা তাদের মধ্যকার প্রথম রাজা হিসাবে চিহ্নিত করা হয়েছে যারা এই মন্দিরটি তৈরি করেছিলেন।R. Nagaswamy (1965), Some Contributions of the Pāṇḍya to South Indian Art,  Artibus Asiae, volume 27, number 3, pp. 265-274,  এগুলো সবই তাদের অস্বাভাবিক মূর্তিবিদ্যার জন্য উল্লেখযোগ্য। ১৯ শতকের শেষ দিকে, পুনরুদ্ধার খনন ও মেরামত কাজের সময়, পাঁচলোগা মূর্তি আবিষ্কৃত হয়, যা ১১শ শতাব্দীর।   অবস্থান  কার্পাকা বিনয়কর মন্দিরটি পিল্লায়ারপট্টি গ্রামে একটি পাথুরে পাহাড়ের পূর্ব প্রান্তে অবস্থিত (এটির বানানও পিল্লাইয়ারপট্টি)। মন্দিরটি মাদুরাই শহরের উত্তর-পূর্বে প্রায় 75 কিলোমিটার (47 মাইল) এবং তামিলনাড়ুর কারাইকুডি শহরের উত্তর-পশ্চিমে 15 কিলোমিটার (9.3 মাইল)। পিলিয়ারপট্টি তিরুপাথুর শহর থেকে প্রায় 12 কিলোমিটার পূর্বে অবস্থিত । পিল্লায়ারপট্টি জাতীয় সড়ক 36 এবং রাজ্য সড়ক 35 দ্বারা অ্যাক্সেসযোগ্য। এই গ্রামের পিল্লাইয়ারপট্টি পাহাড়ের গুহায় কার্পাগা বিনয়গরের চিত্রটি খোদাই করা হয়েছে। এই গুহার শিলায় তিরুভেসার (শিব) খোদাই করা আছে, সাথে 7ম শতাব্দীর অন্যান্য কয়েকটি বাস-রিলিফও রয়েছে।   ইতিহাস এবং স্থাপত্য    ধর্মীয় গুরুত্ব ও উৎসব    প্রশাসন  মন্দিরটি তামিলনাড়ু সরকারের হিন্দু ধর্মীয় ও দাতব্য এনডাউমেন্টস বিভাগ দ্বারা রক্ষণাবেক্ষণ ও পরিচালনা করে ।  মন্দিরটি সকাল ৬ টায় খোলে এবং দুপুর ১ টা পর্যন্ত খোলা থাকে।  আবার বিকাল ৪ টায় খোলা হয় এবং রাত ৮.৩০ টা পর্যন্ত খোলা থাকে। এটি একটি সক্রিয় মন্দির। ১লা মে ২০১৭ তারিখে, এই মন্দিরে কুম্ভভিষেক করা হয়েছিল।   গ্যালারি    মন্তব্য    তথ্যসূত্র    বহিঃসংযোগ    Pillayarpatti Official site    বিষয়শ্রেণী:শিবগঙ্গা জেলার হিন্দু মন্দির বিষয়শ্রেণী:গণেশ মন্দির বিষয়শ্রেণী:তামিলনাড়ুর হিন্দু গুহা মন্দির বিষয়শ্রেণী:৪র্থ শতাব্দীর হিন্দু মন্দির বিষয়শ্রেণী:৪র্থ শতাব্দীতে ভারতে প্রতিষ্ঠিত
রায়কোট () ভারতের পাঞ্জাব রাজ্যের লুধিয়ানা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩৫ মিটার (৭৭০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রায়কোট শহরের জনসংখ্যা হল ২৪,৭৩৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে রায়কোট এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
তালুত () ছিলেন একজন আল্লাহ কর্তৃক মনোনীত রাজা, যাঁর উল্লেখ কোরআনে আছে। মুসলিম ঐতিহ্য অনুসারে তাঁকে ইসরায়েলিদের রাজা শাউলের সঙ্গে চিহ্নিত করা হয়।M. A. S. Abdel Haleem: The Qur'an, a new translation, note to 2:247. কোরআনে তাঁকে মালিক () হিসেবে উল্লেখ করা হয়েছে।   নাম  তাঁর নাম ‘তালুত’-এর অর্থ ও উৎপত্তি নিয়ে স্পষ্ট ধারণা নেই। হিব্রু বাইবেল ও কোরআনে যে সকল চরিত্র উভয় গ্রন্থেই আছে, তালুত তাঁদের মধ্যে ব্যতিক্রম। তাঁর আরবি নামটি হিব্রু নাম ()-এর সঙ্গে মেলে না। মুসলিম তাফসিরকারীদের মতে, ‘তালুত’ শব্দের অর্থ “লম্বা” বা “দৈহিকভাবে বিশাল”, যা বাইবেলের বিবরণের সঙ্গে সামঞ্জস্যপূর্ণ।Leaman, Oliver, The Quran, An Encyclopedia, 2006, p.638. ১১শ শতকের তাফসিরকারক আবু ইসহাক আল-থালাবির মতে, তখন ইসরায়েলের ভবিষ্যৎ রাজাকে তাঁর উচ্চতার ভিত্তিতে শনাক্ত করা হতো। শামউইল একটি মাপকাঠি স্থাপন করেছিলেন, কিন্তু ইসরায়েলে কেবল সাউলই তা অতিক্রম করতে সক্ষম হন। কোরআনে উল্লেখিত জালুত () নামটির সঙ্গেও এর সাদৃশ্য রয়েছে।   কোরআনে বর্ণিত কাহিনি  হজরত মূসার সময়ের পর ইসরায়েলিরা তাঁদের শত্রুদের বিরুদ্ধে যুদ্ধে নেতৃত্ব দেওয়ার জন্য একজন রাজা দাবি করে। তখন আল্লাহর নির্দেশে নবী শামউইল তালুতকে রাজা হিসেবে মনোনীত করেন এবং তা জাতিকে জানিয়ে দেন। তবে ইসরায়েলিরা তালুতের সম্পদের অভাব দেখে তাঁকে মেনে নিতে চায়নি। নবী জানান, তালুত জ্ঞান ও দেহগত গঠন অনুযায়ী সকলের চেয়ে শ্রেষ্ঠ এবং আল্লাহ তাঁকে বেছে নিয়েছেন। তাঁর রাজা হওয়ার একটি নিদর্শন ছিল এই যে, আল্লাহ মর্যাদাপূর্ণ সিন্দুকটি ইসরায়েলিদের কাছে ফিরিয়ে দেন।  যুদ্ধের আগে তালুত একটি নদীতে পরীক্ষা নেন—যারা পানি পান করবে, তারা তাঁর সঙ্গে যুদ্ধে অংশ নিতে পারবে না; কেবল যারা এক মুঠো পানি নেবে, তারা তাঁর সঙ্গী হবে। অধিকাংশই পান করেছিল, কেবল কিছু বিশ্বস্ত অনুসারী তাঁকে অনুসরণ করে। এরপর তালুত ইসরায়েলিদের নিয়ে জালুদের সেনাবাহিনীর বিরুদ্ধে বিজয় অর্জন করেন। যুদ্ধে দাঊদ জালুতকে হত্যা করেন। তালুতকে নবী () হিসেবে নয়, বরং একজন আল্লাহ মনোনীত রাজা হিসেবে বিবেচনা করা হয়।   হাদিস  তালুতের উল্লেখ একটি হাদিসেও আছে: “আল-বারা বলেন: বদরে অংশগ্রহণকারী সাহাবিরা আমাকে বলেছিলেন যে, তাঁরা ছিলেন তালুতের সঙ্গীদের সমান সংখ্যক—যাঁরা নদী অতিক্রম করেছিলেন। তাঁদের সংখ্যা ছিল তিন শতাধিক। আল্লাহর কসম, কেবল একজন মুমিনই তাঁর সঙ্গে নদী পার হয়েছিল।”বুখারি: বই ৫, খণ্ড ৫৯, হাদিস ২৯৩: নবী কর্তৃক পরিচালিত সামরিক অভিযান (আল-মাগাজি)।   আরও দেখুন   গিদিয়ন  শৌল – ইসরায়েলের প্রথম রাজা, যাঁর সঙ্গে তালুতকে ঐতিহ্যগতভাবে চিহ্নিত করা হয়  শমূয়েল – যিনি সাউলকে রাজা হিসেবে মনোনীত করেন এবং ইসরায়েলিদের তা জানান  বাইবেল ও কোরআনের উভয় গ্রন্থে উল্লেখিত ব্যক্তিদের তালিকা   তথ্যসূত্র   বিষয়শ্রেণী:প্রাচীন ইসরায়েলের রাজারা বিষয়শ্রেণী:কোরআনের ব্যক্তিত্ব বিষয়শ্রেণী:ইসলামে হিব্রু বাইবেলের ব্যক্তিত্ব বিষয়শ্রেণী:সাউল
কালনা হল পশ্চিমবঙ্গের একটি প্রাচীন জনপদ ও বর্ধমান জেলার অন্যতম মহকুমা শহর। এই শহরের ভেতর বহু প্রাচীন মন্দির ছড়িয়ে ছিটিয়ে অবস্থান করছে। এই মন্দির গুলোর একটি তালিকা নিচে দেওয়া হল। মন্দিরের তালিকা  নাম অবস্থান ছবি  তথ্য১০৮ শিবমন্দির  কালনা, বর্ধমান, thumb|rightপঞ্চরত্ন মন্দির কালনা, বর্ধমান, thumb|rightকৃষ্ণচন্দ্রজী মন্দিরকালনা, বর্ধমান, thumb|rightরাস মঞ্চকালনা, বর্ধমান, thumb|rightরামেশ্বর মন্দিরকালনা, বর্ধমান, thumb|rightপ্রতাপেশ্বর মন্দিরকালনা, বর্ধমান, thumb|right  তথ্যসূত্র  বিষয়শ্রেণী:কালনার দর্শনীয় স্থান বিষয়শ্রেণী:কালনার ভবন ও স্থাপনা
ডান|থাম্ব|কণিকের সাথে একটি সমতল ক্ষেত্রের এমন ছেদের ফলেই উপবৃত্তের জন্ম হয় একটি কণিককে একটি সমতল ক্ষেত্র দ্বারা যদি এমনভাবে ছেদ করানো হয় যাতে ফলাফল হিসেবে একটি বদ্ধ বক্রের জন্ম হয় তাহলে উক্ত বদ্ধ বক্রটিকে বলে উপবৃত্ত ()। এটি এক ধরনের সমতল বক্র। বৃত্ত একটি বিশেষ ধরনের উপবৃত্ত। ছেদক সমতল ক্ষেত্রটি যদি কণিকের অক্ষের সাথে সমকোণ তৈরি করে তাহলে উৎপন্ন বদ্ধ বক্রের নামই বৃত্ত। উপবৃত্তের আরেকটি সংজ্ঞাও দেয়া যায়: উপবৃত্ত একটি তলে অবস্থিত এমন সকল বিন্দুর সঞ্চারপথ যারা, দুটি নির্দিষ্ট বিন্দু থেকে যাদের দূরত্বের যোগফল সর্বদা একটি নির্দিষ্ট ধ্রুবকের সমান।Ellipse, Wolfram MathWorld  উপবৃত্ত সব সময়ই আবদ্ধ বক্র এবং কণিক ছেদের একটি বদ্ধ অংশের ফলাফল। এ ধরনের কণিক ছেদের অন্য দুটি ফলাফল হচ্ছে অধিবৃত্ত এবং পরাবৃত্ত যারা যথাক্রমে মুক্ত এবং অনাবদ্ধ ছেদের ফলাফল।    আরেকটি সংজ্ঞাঃ   উপকেন্দ্র ও দিকাক্ষ (নিয়ামক) থেকে যে চলমান বিন্দুর দূরত্বের অনুপাত ১ অপেক্ষা ছোট একটি ধ্রুবক, তার সঞ্চারপথকে উপবৃত্ত বা Ellipse বলে। এক্ষেত্রে 0<e<1, এখানে e= ecentricity বা উৎকেন্দ্রিকতা   আরও দেখুন   কনিক  বৃত্ত  পরাবৃত্ত  অধিবৃত্ত   তথ্যসূত্র   বিষয়শ্রেণী:কণিক বিষয়শ্রেণী:বক্র বিষয়শ্রেণী:প্রাথমিক আকার বিষয়শ্রেণী:কনিক
ইস্টন ডাডলি অ্যাশটন সেন্ট জন ম্যাকমরিস (; জন্ম: ৪ এপ্রিল, ১৯৩৫) জ্যামাইকার সেন্ট অ্যান্ড্রু এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৬৬ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে অফব্রেক বোলিংয়ে পারদর্শী ছিলেন ইস্টন ম্যাকমরিস।   টেস্ট ক্রিকেট  সমগ্র খেলোয়াড়ী জীবনে ১৩ টেস্টে অংশগ্রহণ করার সুযোগ পেয়েছেন ইস্টন ম্যাকমরিস। ৫ ফেব্রুয়ারি, ১৯৫৮ তারিখে সফরকারী পাকিস্তানের বিপক্ষে টেস্ট ক্রিকেটে অভিষেক ঘটে তার।  ১৯৬১-৬২ মৌসুমে ভারত দল ওয়েস্ট ইন্ডিজ গমন করে। সাবিনা পার্কে অনুষ্ঠিত নিজ মাঠে সফরকারীদের বিপক্ষে সেঞ্চুরি করেন। দ্বিতীয় উইকেট জুটিতে রোহন কানহাইয়ের সাথে ২৫৫ রান তুলেছিলেন।Wisden 1963, pp. 919–20. এ সিরিজটিই তার খেলোয়াড়ী জীবনের সফলতম সিরিজ হিসেবে পরবর্তীকালে পরিগণিত হয়েছিল। চার টেস্টে অংশ নিয়ে ৫৮.১৬ গড়ে ৩৪৯ রান তুলেন। তন্মধ্যে সর্বনিম্ন সংগ্রহ ছিল ৩৭ রান।Wisden 1963, pp. 919–23.  ১৯৬৩ ও ১৯৬৬ সালে ওয়েস্ট ইন্ডিজ দলের সাথে দুইবার ইংল্যান্ড গমন করেন। তবে, ধীরগতিসম্পন্ন ও সবুজ পিচে তুলনামূলকভাবে বেশ কম সফল হয়েছিলেন তিনি। ১৯৬৩ সালে মিডলসেক্সের বিপক্ষে অপরাজিত ১৯০ রানের ইনিংস খেললেও তৎজন্যে ৪০০ মিনিট সময় মাঠে অবস্থান করেছিলেন।Wisden 1964, p. 300.   ঘরোয়া ক্রিকেট  ঘরোয়া প্রথম-শ্রেণীর ক্রিকেটে জ্যামাইকার পক্ষে খেলেছেন ইস্টন ম্যাকমরিস। দলের অন্যতম প্রধান ব্যাটিং মেরুদণ্ড ছিলেন তিনি। পাঁচটি ঘরোয়া মৌসুমে ৬০ ঊর্ধ্ব গড়ে ব্যাটিং করেছেন। তন্মধ্যে, ১৯৬৬-৬৭ মৌসুমে গায়ানার বিপক্ষে ব্যক্তিগত সর্বোচ্চ ২১৮ রানের ইনিংস খেলেছিলেন। ১৯৬৭-৬৮ মৌসুম থেকে জ্যামাইকা দলের অধিনায়কের দায়িত্বে ছিলেন। ১৯৭১-৭২ মৌসুমে অবসর গ্রহণের পূর্ব-পর্যন্ত এ দায়িত্ব পালন করেছিলেন।   তথ্যসূত্র    আরও দেখুন   জন স্নো  সেম্যুর নার্স  ত্রিনিদাদ ও টোবাগো জাতীয় ক্রিকেট দল  ওয়েস্ট ইন্ডিয়ান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৩৫-এ জন্ম বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:জ্যামাইকান ক্রিকেটার বিষয়শ্রেণী:২০২২-এ মৃত্যু বিষয়শ্রেণী:জামাইকার ক্রিকেটার